মাহিগঞ্জ পুলিশ ফাঁড়ির টিএস আই হাবিবুর রহমান হাবিব বার্তা২৪ ডটনেটকে জানান , পীরগাছার নব্দীগঞ্জ এলাকা থেকে ওই সড়ক দিয়ে একটি অটো রিকশায় করে নগরীর খাসবাগের দিকে আসছিলেন বাচ্চু মিয়া ও তার পরিবারের লোকজন। তিনমাথা এলাকায় আসামাত্র কুড়িগ্রামগামী একটি ট্রাক অটোটিকে চাপা দিয়ে চলে যায়। এতে আরোহী শরিফা (২৫) ও আরেফা (২৮) মারা যান। তারা সম্পর্কে ননদ  ভাবী। নিহত শরীফার স্বামী বাচ্চু মিয়া ও চালককে রংপুর মেডিক্যাল কলেজ হাসপাতালে চিকিৎসা দেয়া হচ্ছে। ঘাতক ট্রাকটিকে আটক করা যায় নি।